Girvan

Girvan (Skotsk gælisk: Inbhir Gharbhain, «Munningen av elven Girvan») er en by (town) med historisk status som burgh i regionen South Ayrshire i Skottland. Girvan ligger på sørøstsiden av Firth of Clyde på den skotske vestkysten, mellom Ayr i nord og Stranraer i sør. Den ligger 34 km sør for Ayr og 47 km nord for Stranraer, den fremste fergehavnen fra Skottland til Nord-Irland.

Det er en havneby som tidligere var en viktig fiskerihavn, men i dag lever først og fremst av turisme. Ved folketellingen i 2011 hadde byen en befolkning på 6 651 innbyggere, noe som er en svak nedgang fra 2001 på 6 940. Det er beregnet at folketallet vil synke ytterligere marginalt med 6 470 innbyggere i 2014.«Girvan (South Ayrshire)», City Population

 Historie 
Girvan var opprinnelig en liten fiskehavn. I 1668 ble den en kommunal burgh ved charter.«Girvan; South Ayrshire», Gazetteer for Scotland.

Culzean Castle er et slott eller herskapshus fra 1700-tallet tilhørende markien av Ailsa og ligger 13 km nord for byen. Markien eier også en vulkansk øy, Ailsa Craig, som er synbar 16 km utenfor kysten. Under reformasjonen i Skottland var den et tilfluktssted for katolikker, men i dag er den stort sett et reservat for fugler som havsule og lundefugl. Øya har en type granitt som benyttes for curling.«Ailsa Craig And Its Curling Stones», Amusing Planet Den er i privat eie og åpen for salg.McKenna, Kevin (7. desember 2013): «Ailsa Craig, granite jewel of the Firth of Clyde, finally finds a buyer», The Guardian

Tilknytningen av jernbane, innledningsvis med selskapet Maybole & Girvan Railway på slutten av 1850-tallet, førte til at Girvan utviklet seg til en feriested ved kysten med sine strender og klipper. Blant de som la sin ferie her i tiden 1855 til 1941 var ornitologen Robert Grey, hans hustru Elizabeth Gray, kjent som innsamler av fossiler, og deres barn, særskilt Alice og Edith Gray. Familien, hovedsakelig Elizabeth og Alice, opprettet vitenskapelig organiserte samlinger med fossiler for flere museer, inkludert Natural History Museum i London.Bulletin of the British Museum (Natural History) Vol. 17 (opptrykk). London: British Museum. 2013. s. 170–252. ISBN 0 565 09011 9.

Rett nord for byen ligger et destilleri som ble åpnet i 1963, tilhørende William Grant & Sons. Nestlé har en fabrikk som framstiller sjokolade som skipes ned til York hvor det benyttes for kjente britiske merkevarer som Kit Kat og Yorkie.

 Bilder 

Referanser

 Eksterne lenker 

 About Girvan 
 Girvan Online
 South Ayrshire Council
 Salmon Fishing on the River Girvan

Kategori:Byer i South Ayrshire